Sosiaalinen media jatkaa suosiotaan eikä sen taantumiselle nähdä vieläkään merkkejä, päinvastoin. Haasteena sosiaalisessa mediassa on sille tyypilliset lyhytkestoisemmat trendit ja niin sanotut "somekohut". Mikä toimii nyt ei välttämättä toimi enää ensi viikolla. Siksi varsinkin yrityksen sosiaalisen median markkinointi tiimin tulisi olla valppaana. Kanavien luonne ja se minkälainen sisältö toimii ja tuo tuloksia muuttuu jatkuvasti. Listasin alle mielestäni näistä muutoksista tärkeimmät:
- Vaikuttajamarkkinointi – microinfluencerit
Vaikuttajat eli Influencerit ovat jo kiinteä osa sosiaalisen median kuvamaailmaa, mutta uusimpana tulokkaana ovat niin sanotut microvaikuttajat. Microinfluencerit tuovat ainakin jollain tasolla aidompaa otetta vaikuttajamarkkinointiin ja ovat seuraajan näkökulmasta ehkä myös luotettavimpia sanansaattajia.
On kiinnostavaa seurata, millaiseksi vaikuttajamarkkinointi tulee kehittymään tulevaisuudessa,
sillä kukaan meistä ei jaksa selata Instagramin uutissivua, jos joka toinen ystävä tai tuttava hehkuttaa siellä yhteistyöpostaustaan.
- Tavoitettavuus vs. engagement
Yksi puhuttavimmista sisältömittareita koskevista aiheista on tavoittavuuden (reach) ja sitouttavuuden (engagement) välinen tärkeysjärjestys. Sitouttavuuden tärkeys näyttää ainakin tällä hetkellä hallitsevalta mittarilta ja yritysten kannttaakin seurata omaa engagement ratea tarkasti ja miettiä miten potentiaalisia asiakkaita saadaan jatkossa paremmin aktivoitua.
Videoformaatti tulee jatkossakin valtaamaan enemmän ja enemmän tilaa eri kanavissa. Erityisesti live-videot ja Youtube-kanavien suosio näyttää kasvavan myös jatkossa. YouTuben omien tietojen mukaan vuonna 2025 puolet alle 32-vuotiaista katsojista ei tilaa enää mitään TV-palvelua, ja jo nyt 60% kaikista katsojista katsoo sisältöjä mielummin online-alustoilla kuin perinteisen TV:n kautta.
- Chatbotit, Messenger ja Whatsapp
Vuonna 2019 erilaisista chatboteista ja Messenger-applikaatiosta tuleekin arkipäivää niin kampaajaa varatessa kuin ruokaa tilatessa. Keskustelualustojen myynnillistäminen mahdollistaa, ettei sosiaalisesta mediasta tai applikaatiosta tarvitse poistua kesken shoppailun. Näin ollen, kuluttajat on myös helpompi ohjata ostoksille silloinkin, kun he ovat somessaa ilman suurempia ostoaikeita.
Vaikka sosiaalisen median hyödyntäminen yrityksen digimarkkinoinnissa avaa yrityksille lukuisa mahdollisuuksia, on tärkeää muistaa, että yrityksen verkkosivut ja niiden "myynnillisyys" on tulevaisuudessakin tärkeässä roolissa. Vaihtuvien algoritmien varaan ei kannata jättää omaa liiketoimintaa, mutta Internet ja verkkosivujen olemassaolo tuskin tulee ikinä katoamaan.